ระทึก! แผ่นดินไหว จ.ตาก ขนาด 2.1 เบื้องต้นยังไม่มีรายงานผลกระทบ
ระทึก! แผ่นดินไหว จ.ตาก ขนาด 2.1 เบื้องต้นยังไม่มีรายงานผลกระทบ
20 ต.ค. 2559

ผู้สื่อข่าวรายงานว่า ล่าสุดเมื่อเวลา 14.00 น. เกิดแผ่นดินไหวที่ อ.อุ้มผางอีกครั้ง ขนาด 2.1 ตามมาตราริกเตอร์ จากก่อนหน้านี้ สำนักเฝ้าระวังแผ่นดินไหว กรมอุตุนิยมวิทยา ก็ได้รายงานว่า ช่วงเช้าของวันนี้เกิดแผ่นดินไหว 2 ครั้งในเวลาไล่เลี่ยกันที่ อ.อุ้มผาง โดยครั้งแรกเกิดขึ้นเมื่อเวลา 10.29 น. ขนาด 3.6 ตามมาตราริกเตอร์ และครั้งที่ 2 เมื่อเวลา 10.45 น. ขนาด 3.1 ตามมาตราริกเตอร์
ด้านศูนย์เตือนภัยพิบัติแห่งชาติ (ศภช.) ระบุว่า เบื้องต้นยังไม่ได้รับรายงานความรู้สึกสั่นไหว หากมีข้อมูลเพิ่มเติม ศภช. จะแจ้งให้ทราบเป็นระยะต่อไป